Official Journal L 020 , 25/01/1984 P. 0021 - 0022

Finnish special edition: Chapter 3 Volume 17 P. 0046

Spanish special edition: Chapter 03 Volume 29 P. 0247

Swedish special edition: Chapter 3 Volume 17 P. 0046

Portuguese special edition Chapter 03 Volume 29 P. 0247



KOMISIJAS LĒMUMS (1983.gada 23. decembris) par to Islandes uzņēmumu sarakstu, kuri apstiprināti svaigas gaļas importēšanai Kopienā (84/24/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm[1], kurā jaunākie grozījumi izdarīti ar Direktīvu 83/91/EEK[2], un jo īpaši tās 4. panta 1. punktu, 17. pantu un 18. panta 1. punkta a) un b) apakšpunktu, tā kā trešo valstu uzņēmumiem nevar ļaut eksportēt svaigu gaļu uz Kopienu, ja vien tie neatbilst vispārējiem un īpašiem nosacījumiem, kas paredzēti Direktīvā 72/462/EEK; tā kā Islande saskaņā ar Direktīvas 72/462/EEK 4. panta 3. punktu ir nosūtījusi to uzņēmumu sarakstu, kuriem atļauts veikt eksportu uz Kopienu; tā kā Kopienas veiktajās pārbaudēs uz vietas ir noskaidrots, ka trijos no šiem uzņēmumiem ir pietiekami higiēnas standarti un tādēļ tos var iekļaut saskaņā ar minētās direktīvas 4. panta 1. punktu izveidotajā to uzņēmumu pirmajā sarakstā, no kuriem var atļaut svaigas gaļas importu; tā kā citi Islandes ieteiktie uzņēmumi jāpārbauda atkārtoti, pamatojoties uz papildu informāciju attiecībā uz to higiēnas standartiem un to spēju ātri pielāgoties Kopienas tiesību aktiem; tā kā tikmēr, lai izvairītos no esošo tirdzniecības plūsmu straujas pārtraukšanas, šiem uzņēmumiem var uz laiku ļaut turpināt veikt svaigas gaļas eksportu uz tām dalībvalstīm, kas gatavas to pieņemt; tā kā tāpēc šis lēmums jāizskata atkārtoti un vajadzības gadījumā jāgroza, ņemot vērā šajā nolūkā veiktos pasākumus un izdarītos uzlabojumus; tā kā uz nosacījumiem svaigas gaļas importam ko veic šā lēmuma pievienotajā sarakstā minētie uzņēmumi, joprojām attiecas citi Kopienas veterinārie noteikumi un Līguma vispārīgie noteikumi; tā kā jo īpaši tādu atsevišķu kategoriju gaļas importam no trešām valstīm un reeksportam uz citām dalībvalstīm kā, piemēram, gaļa, kas sver mazāk par 3 kilogramiem, vai gaļa, kurā atrodami atsevišķu tādu vielu atlikumi, uz ko vēl neattiecas saskaņotie Kopienas noteikumi, joprojām piemēro importētājas dalībvalsts veselības tiesību aktus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā minētos Islandes uzņēmumus apstiprina svaigas gaļas importēšanai Kopienā saskaņā ar minēto pielikumu. 2. Šā panta 1. punktā minēto uzņēmumu svaigas gaļas importam joprojām piemēro citur paredzētos Kopienas veterināros noteikumus, un jo īpaši tos, kas attiecas uz veselības aizsardzības prasībām. 2. pants 1. Neierobežojot 2. punkta noteikumus, dalībvalstis aizliedz svaigas gaļas importu no uzņēmumiem, kas nav minēti pielikumā. 2. Dalībvalstis var turpināt līdz 1984. gada 31. augustam atļaut svaigas gaļas importu no uzņēmumiem, kuri nav minēti lēmuma pielikumā, bet kurus 1983. gada 1. oktobrī saskaņā ar Direktīvas 72/462/EEK 4. panta 3. punktu oficiāli apstiprinājušas un ieteikušas Islandes iestādes, ja vien līdz 1984. gada 1. septembrim saskaņā ar iepriekš minētās direktīvas 4. panta 1. punktu nav pieņemts lēmums par pretējo. Komisija šo uzņēmumu sarakstus nosūta dalībvalstīm. 3. pants Šo lēmumu piemēro no 1984. gada 1. februāra. 4. pants Šo lēmumu pārskata un vajadzības gadījumā groza līdz 1984. gada 1. decembrim. 5. pants Šis lēmums ir adresēts dalībvalstīm. Briselē, 1983. gada 23. decembrī Komisijas vārdā Komisijas loceklis Poul Dalsager PIELIKUMS UZŅĒMUMU SARAKSTS AITU GAĻA Lopkautuves Uzņēmuma Nr. Adrese 2 Borgarnes 31 Hsavik 50 Saudrkrokur [1] OV L 302, 31.12.1972., 28. lpp. [2] OV L 59, 5.3.1983., 34. lpp.